paragraph_text: Deparetrman je podijeljen na 16 općina: (Cahabón, Chahal, Chisec, Cobán, Fray Bartolomé de las Casas, Lanquín, Panzós, San Cristóbal Verapaz, San Juan Chamelco, San Pedro Carchá, Santa Catalina la Tinta, Santa Cruz Verapaz, Senahú, Tactic, Tamahú i Tucurú. U post-klasičnom periodu ovaj kraj nastanjivala su plemena Pokom (današnji Pokomam i Pokonchi), koji su si osnovali gradove Mogote, Choloxcoc, Panprisión, Kajyup i Chuitinamit ili Tzaq Poqoma. -U departmanu se danas većinom govori španjolski, q'eqchi' i poqomchi'. Gradovi San Pedro Carchá i Tactic poznati su po svojem srebrarstvu, a San Juan Chamelco po proizvodnji tekstila s dezenima leptira, pataka i ananasa. Tekstil (osobito güipiles) proizvode žene na malenim stanovima u tri tehnike. Prva je picb'il, kod Q'eqchi' Indijanaca; druga je Tzu'lbil, osobito u gradovima San Pedro Carchá i San Juan Chamelco; i treća qu'embil, kod Pokomcha, u gradovima Tactic i Tamahú.